**REGULI DE IDENTITATE VIZUALĂ**

**pentru proiectele finanțate în cadrul programelor de finanțare**

Beneficiarii proiectelor finanțate în cadrul programelor de finanțare organizate de ARCUB au obligația de asigura vizibilitatea finanțatorului (Primăria Municipiului București prin ARCUB), de a folosi elementele de identitate ale acestora și de a introduce mențiunile specifice, conform regulilor de mai jos.

1. **Informații generale cu privire la vizibilitatea finanțatorului**

* Promovarea finanțării obținute în cadrul programului de finanțare ARCUB 2025 și asigurarea vizibilității finanțatorului (Primăria Municipiului București prin ARCUB) are ca scop asigurarea transparenței în privința alocării fondurilor publice și promovarea contribuției Primăriei Capitalei prin ARCUB către publicul larg;
* Fondurile alocate de Primăria Municipiului București prin ARCUB sunt fonduri publice, prin urmare, poziționarea celor două logo-uri pe materiale trebuie să fie diferită față de logo-urile sponsorilor sau eventualilor parteneri privați în cadrul proiectului;
* Cele două logouri se vor poziționa doar în partea de sus a vizualului proiectului;
* În cazul în care contribuția Primăriei Municipiului București prin ARCUB este comparabilă cu a altor sponsori sau parteneri, logo-urile ARCUB și PMB pot fi plasate în aceeași categorie cu alți sponsori sau parteneri, dar separate de celelalte logo-uri prin minimum spațiul de gardă din jurul grupului de logouri;
* În cazul materialelor tipărite de alți sponsori/parteneri, beneficiarul finanțării este cel care are obligația de a se asigura că regulile de mai jos sunt respectate.

1. **Reguli de comunicare**

* Beneficiarii proiectelor **au obligația de a publica** (în presă, social media, alte medii de comunicare) **un anunț/comunicat de presă cu privire la finanțarea și implementarea proiectului**, cu cel puțin două săptămâni înainte de lansarea proiectului, cu respectarea regulilor de vizibilitate și identitate menționate în acest document;
* Toate materialele de promovare ale proiectului finanțat vor fi trimise spre aprobare cu minimum 5 zile lucrătoare înainte de termenul limită pentru trimiterea în producție sau utilizarea materialului, către adresa de email [pr@arcub.ro](mailto:pr@arcub.ro);
* Beneficiarii proiectelor **au obligația de a respecta regulile de comunicare** și **de a obține acordul finanțatorului** pe toate materialele de comunicare realizate/ produse prin proiect, înainte ca acestea să fie tipărite, distribuite, difuzate sau afișate (în funcție de caz);
* Beneficiarii proiectelor au obligația de a trimite către ARCUB **datele de desfășurare și planul de diseminare actualizate** ale proiectului finanțat imediat după semnarea contractului de finanțare;
* La cererea finanțatorului, beneficiarii au obligația de a trimite materiale vizuale, poze/video care să ilustreze evenimentul finanțat. În funcție de durata evenimentului, beneficiarii au obligația de a trimite fotografii/materiale vizuale după fiecare eveniment încheiat;
* În situația în care se constată că beneficiarul finanțării nu a respectat prevederile prezentului Regulament cu privire la identitatea vizuală sau le-a respectat parțial, finanțarea se retrage sau se diminuează conform contractului.

1. **Mențiuni obligatorii**

* Materialele produse în cadrul proiectului trebuie să includă obligatoriu mențiunile de mai jos:
  + „*Proiect co-finanțat de Primăria Municipiului București prin ARCUB în cadrul Programului* **„București. Împreună” 2025**cu utilizarea logo-urilor acolo unde este cazul, conform pct. 4;
  + Formularea / avertismentul: „*Conținutul acestui material nu reprezintă în mod necesar poziţia oficială a Primăriei Municipiului București sau ARCUB*” *–* pe anumite materiale, conform regulilor de mai jos;
* Se recomandă ca pe materialele produse în cadrul proiectului să fie introdus și site-ul [www.arcub.ro](http://www.arcub.ro) și [www.pmb.ro](http://www.pmb.ro).

1. **Instrucțiuni privind poziționarea elementelor de identitate**

* *Materiale de informare și promovare (afișe, broșuri, pliante, flyere, anunțuri, roll-up-uri, spidere, newsletters ș.a.) - în format tipărit sau electronic:*
  + Cele două logo-uri *(logo PMB + ARCUB),* însoțite de mențiunea „*Proiect co-finanțat în cadrul Programului* **„București. Împreună” 2025**,vor fi plasate într-o categorie separată și într-o poziție cu vizibilitate bună, pe vizualul evenimentului, prima în banda de parteneri;
  + În materialele care permit acest lucru, se va include și o machetă (pagină separată) ARCUB/PMB;
  + Pe materialele care permit acest lucru, va fi inclusă formularea / avertismentul: *„Conţinutul acestui material nu reprezintă în mod necesar poziţia oficială a Primăriei Municipiului București sau ARCUB”*;
* *Publicații (cărți, studii):*
  + Se va include următoarea mențiune: *„Această publicație a fost tipărită cu sprijinul Primăriei Municipiului București prin ARCUB în cadrul Programului de finanțare* ***„București. Împreună” 2025****.*
  + În materialele care permit acest lucru, se va include și o machetă (pagină separată) ARCUB/PMB;
  + Pe toate materialele publicate, va fi inclusă formularea / avertismentul: *„Conţinutul acestei publicații nu reprezintă în mod necesar poziţia oficială a Primăriei Municipiului București sau ARCUB. Pentru informații detaliate despre programul de finanțare ARCUB, puteți accesa* ***www.arcub.ro****”*;
* *Materiale de presă (comunicate de presă, invitații):*
  + Mențiunea *„Proiect co-finanțat de Primăria Municipiului București prin ARCUB în cadrul Programului* **„București. Împreună” 2025***. Pentru informații detaliate despre programul de finanțare al Primăriei Municipiului București prin ARCUB, puteți accesa* ***www.arcub.ro****”* va fi inclusă în toate textele de prezentare ale proiectului (comunicate de presă, prezentări ș.a.); *în comunicatele de presă, aplicanții au obligația de a include mențiunea de mai sus în primele paragrafe ale textului;*
  + În cazul conferințelor de presă, recomandăm folosirea următoarei formulări în cadrul unuia dintre discursurile din cadrul evenimentului: *„Proiectul este co-finanțat de Primăria Municipiului București prin ARCUB în cadrul Programului* ***„București. Împreună” 2025;***
  + În cazul interviurilor scrise sau în format audio-video care au legătură cu proiectul/acțiunea culturală finanțată, menționarea verbală a faptului că proiectul este *co-finanțat de Primăria Municipiului București prin ARCUB în cadrul Programului* **„București. Împreună” 2025**;
  + Includerea materialelor de prezentare ARCUB / PMB în mapele de presă ale evenimentelor (flyere, broșură de prezentare sau alte materiale – după caz).
* *Bannere, panouri stradale, mesh-uri, alte tipuri de materiale outdoor:*
  + Cele două logo-uri *(logo PMB + ARCUB),* însoțite de mențiunea *„Proiect co-finanțat în cadrul Programului* **„București. Împreună” 2025** vor fi incluse într-o categorie separată și într-o poziție cu vizibilitate bună, pe vizualul evenimentului, prima în bandă de parteneri;
* *Materiale video*
  + Cele două logo-uri *(logo PMB + ARCUB),* însoțite de mențiunea „*Proiect co-finanțat în cadrul Programului* **„București. Împreună” 2025***,* vor fi incluse pe materialele video de prezentare a proiectului (clipuri de promovare, clipuri post-eveniment, clipuri zilnice, **inclusiv**transmisiuni live sau înregistrări ale proiectelor), la finalul sau la începutul materialului, pe un carton separat cu o durată minimă de 3 sec.;
  + Va fi inclusă formularea / avertismentul: *„Conținutul acestui material nu reprezintă în mod necesar poziţia oficială a Primăriei Municipiului București sau ARCUB”*;
* *Materiale audio* 
  + Mențiunea „*Proiect co-finanțat de Primăria Municipiului București prin ARCUB în cadrul Programului* **„București. Împreună**” 2025 va fi inclusă în toate materialele audio de promovare a proiectului;
* *Website*
  + În cazul în care proiectul are un website dedicat, în secțiunea Homepage, se vor introduce cele două logo-uri *(logo PMB + ARCUB)* însoțite de mențiunea *„Proiectul cultural a fost finanțat în cadrul Programului* **„București. Împreună” 2025**într-o categorie separată și într-o poziție vizibilă*;*
  + Va fi inclusă formularea / avertismentul în footer-ul website-ului: *„Conţinutul acestui website nu reprezintă în mod necesar poziţia oficială a Primăriei Municipiului București sau ARCUB. Pentru informații detaliate despre programul de finanțare al Primăriei Municipiului București prin ARCUB, puteți accesa* ***www.arcub.ro****”*;
* *Rețele de socializare*
  + Poziționarea logo-urilor pe materialele difuzate pe rețelele de socializare se va desfășura conform regulilor de la primul punct referitor la materialele de promovare;
  + Cele două logo-uri *(logo PMB + ARCUB),* însoțite de mențiunea „*Proiect co-finanțat în cadrul Programului* **„București. Împreună” 2025**vor fi folosite în mod obligatoriu și pe fotografia de copertă a evenimentului/proiectului finanțat;
  + Pe pagina de eveniment Facebook a proiectului se va include menţiunea „*Proiect co-finanțat în cadrul Programului* **„București. Împreună” 2025** şi formularea / avertismentul: *„Conţinutul acestui material nu reprezintă în mod necesar poziţia oficială a Primăriei Municipiului București sau ARCUB. Pentru informații detaliate despre programul de finanțare al Primăriei Municipiului București prin ARCUB, puteți accesa* ***www.arcub.ro****”*;
  + Mențiunea cu privire la finanțarea PMB prin ARCUB va fi inclusă în minim 1 postare dedicată pe durata desfășurării proiectului.
  + În materialele care permit acest lucru (Facebook stories, Instagram stories etc.), se va include tag ARCUB.
* *Alte materiale promoționale (sacoșe, tricouri, mape, căni etc.)*
  + Cele două logo-uri (logo PMB + ARCUB)însoțite de mențiunea „*Proiect co-finanțat în cadrul Programului* **„București. Împreună” 2025***,* într-o categorie separată și într-o poziție cu vizibilitate bună;
* *Vizibilitate în spațiul de eveniment*
  + În locația de desfășurare a evenimentului, se va rezerva un spațiu dedicat materialelor de identitate PMB și ARCUB (roll-up-uri, steaguri, materiale tipărite ș.a);
  + În cazul evenimentelor unde sunt disponibile ecrane de proiecţie, se va prezenta clipul promo ARCUB (pus la dispoziție de serviciul PR);

1. **Reguli grafice**

* Regulile grafice de folosire a logo-urilor ARCUB și PMB sunt detaliate în documentul manualul de identitate vizuală și se referă la:
  + Dimensiuni și distanță de siguranță;
  + Poziționarea pe diferite fundaluri de culoare;
  + Formate specifice pentru materiale tipărite și pentru variante electronice;
  + Variantele de culoare posibile pentru cele două logo-uri;
  + Exemple grafice.